Document ID: 32010R1112

32010R1112
L 316/1
SLUŽBENI LIST EUROPSKE UNIJE
UREDBA KOMISIJE (EU) br. 1112/2010
od 1. prosinca 2010.
o izmjeni Uredbe (EZ) br. 793/2006 o utvrđivanju određenih detaljnih pravila za primjenu Uredbe Vijeća (EZ) br. 247/2006 o utvrđivanju posebnih mjera za poljoprivredu u najudaljenijim regijama Unije
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 247/2006 o utvrđivanju posebnih mjera za poljoprivredu u najudaljenijim regijama Unije (1), a posebno njegov članak 25.,
budući da:
(1)
Nakon donošenja Uredbe Komisije (EZ) br. 408/2009 (2) o izmjeni Uredbe (EZ) br. 793/2006, a posebno članka 46.a koji navodi da rekonstituirano UHT mlijeko namijenjeno lokalnoj potrošnji na Madeiri mora sadržavati najmanje 15 % svježeg kravljeg mlijeka, pokazalo se da cjelokupnu količinu lokalno proizvedenog svježeg mlijeka koristi lokalna industrija sira. Kako bi se izbjegle smetnje u već uspostavljenoj gospodarskoj ravnoteži i osiguralo da svježe lokalno proizvedeno mlijeko može biti prerađeno u proizvode s visokom dodanom vrijednošću, obvezu najniže stope udjela je potrebno ukinuti.
(2)
Uzimajući u obzir izmjenu članka 19. stavka 4. Uredbe (EZ) br. 247/2006 Uredbom (EU) br. 641/2010 Europskog parlamenta i Vijeća (3) kojom je stavljena izvan snage s učinkom od 1. siječnja 2010. obveza Komisije o određivanju najniže stope udjela lokalno proizvedenog svježeg mlijeka, članak 46.a Uredbe Komisije (EZ) br. 793/2006 (4) treba također staviti izvan snage od tog datuma.
(3)
Uredbu (EZ) br. 793/2006 potrebno je stoga odgovarajuće izmijeniti.
(4)
Mjere predviđene u ovoj Uredbi u skladu su s mišljenjem Upravljačkog odbora za izravna plaćanja,
DONIJELA JE OVU UREDBU:
Članak 1.
Članak 46.a Uredbe (EZ) br. 793/2006 se briše.
Članak 2.
Ova Uredba stupa na snagu 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. prosinca 2010.

Labels: 17
19
5
3
6
15